ai4bharat/Pralekha huggingface dataset:
खान मंत्रालय
श्री नरेन्द्र सिंह तोमर की अध्यक्षता में ग्रामीण विकास तथा खान मंत्रालय की संसदीय परामर्शदात्री समिति की बैठक हुई
प्रधानमंत्री खनिज कल्याण क्षेत्र योजना में खान प्रभावित क्षेत्र के परिदृश्य तथा लोगों के जीवन को बदलने की क्षमता हैः श्री तोमर
(केन्द्रीय खान, पंचायती राज, ग्रामीण विकास व संसदीय मामलों के मंत्री श्री नरेन्द्र सिंह तोमर की अध्यक्षता में आज ग्रामीण विकास व खान मंत्रालय की संसदीय परामर्शदात्री समिति की बैठक हुई। इस बैठक में ग्रामीण विकास राज्य मंत्री श्री रामकृपाल यादव, खान मंत्रालय के सचिव श्री अनिल मुकीम और संसदीय कार्य मंत्रालय के सचिव श्री एस.एन. त्रिपाठी भी शामिल थे। श्री रामकृपाल यादव ने ग्रामीण विकास मंत्रालय द्वारा लागू की गई विभिन्न योजनाओं को रेखांकित किया।
इस अवसर पर अपने संबोधन में श्री नरेन्द्र सिंह तोमर ने कहा कि नीलामी के जरिए खानों की लीज देने का सकारात्मक प्रभाव पड़ा है। खान-लीज आवंटन के लिए नीलामी प्रक्रिया अपनाने से 53 ब्लॉकों में 2,25,851 करोड़ रुपये मूल्य के खनिजों की नीलामी हुई है। इससे राज्य को 1,43,619 करोड़ रुपये की धनराशि राजस्व के रूप में प्राप्त हुई है। एमएमडीआर अधिनियम में 2015 में किए गए संशोधन के माध्यम से सरकार ने ऐसे प्रत्येक जिले में जिला खनिज फाउडेशन की स्थापना की है जो खान कार्यों की वजह से प्रभावित रहे है। फाउडेशन लोगों के कल्याण और क्षेत्र के विकास के लिए कार्य करता है। डीएमएफ के तहत अब तक 23,606 करोड़ रुपये का संग्रह किया गया है। आने वाले 25 सालों में प्रधानमंत्री खनिज कल्याण क्षेत्र योजना के लिए डीएमएफ को 2.50 लाख करोड़ रुपये प्राप्त होंगे। इस योजना में खान क्षेत्र के परिदृश्य तथा लोगों के जीवन स्तर में सुधार लाने की क्षमता है।
श्री तोमर ने कहा कि प्रधानमंत्री श्री नरेन्द्र मोदी का सपना है कि 2022 तक सभी के लिए आवास सुनिश्चित किया जाए। हम 2019 तक एक करोड़ आवासों के निर्माण के लिए प्रतिबद्ध है। वर्तमान सरकार ने पिछली सरकार की तुलना में चार गुणा अधिक आवासों का निर्माण किया है। बैठक के दौरान एनएएलसीओ  के सीएमडी ने नाल्को पर प्रस्तुति दी। नाल्को की सीएसआर गतिविधि पर एक कॉफी टेबल बुक भी जारी की गई। इस अवसर पर केन्द्रीय मंत्री ने नाल्को के प्रतीक चिन्हृ एलुमोफ  भी जारी किया। समिति के सदस्यों ने अपने सुझाव दिए। खान और संसदीय कार्य मंत्रालय के सचिव ने धन्यवाद ज्ञापन दिया।
महिला एवं बाल विकास मंत्रालय
राष्ट्रीय जन सहयोग एवं बाल विकास संस्थान में बाल विकास के तहत 'बच्चों द्वारा गैजेट्स का उपयोग' विषय पर एक अभिभावकीय ऑनलाइन कार्यशाला का आयोजन किया गया
बच्चों के स्वास्थ्य पर गैजेट के सकारात्मक और नकारात्मक प्रभाव पड़ने के बारे में समुदाय के मध्य जागरूकता पैदा करने के उद्देश्य से 31 मई, 2023 को राष्ट्रीय जन सहयोग एवं बाल विकास संस्थान , नई दिल्ली में अभिभावकों के लिए 'बच्चों द्वारा गैजेट्स का उपयोग' विषय पर एक ऑनलाइन अभिभावकीय कार्यशाला का आयोजन किया गया।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 181.56 करोड़ से अधिक टीके लगाए जा चुके हैं
भारत में सक्रिय मरीजों की संख्या 23,913 है
सक्रिय मामलों की दर 0.06 प्रतिशत है
स्वस्थ होने की वर्तमान दर 98.74 प्रतिशत
बीते चौबीस घंटों में 2,741 लोग स्वस्थ हुए,अब तक स्वस्थ हुए कुल लोगों की संख्या 4,24,70,515 है
पिछले 24 घंटों में 1,581 नए मामले सामने आए
दैनिक सक्रिय मामलों की दर 0.28 प्रतिशत है
साप्ताहिक सक्रिय मामलों की दर 0.39 प्रतिशत है
अब तक 78.36 करोड़ जांच की जा चुकी हैं,बीते चौबीस घंटों में 5,68,471 जांच की गई
रक्षा मंत्रालय
रक्षा मंत्री श्री राजनाथ सिंह ने भारत और मलेशिया के बीच घनिष्ठ रक्षा औद्योगिक सहयोग की सुविधा के लिए कुआलालंपुर में एचएएल के क्षेत्रीय कार्यालय का उद्घाटन किया
रक्षा मंत्री ने भारतीय प्रवासियों के साथ भी बातचीत की; उनसे साझा समृद्धि के लिए निरंतर कार्य करने का आग्रह किया
रक्षा निर्यात को भारतीय रक्षा उद्योग के सतत विकास के प्रमुख स्तंभ के रूप में परिभाषित करते हुए, रक्षा मंत्री श्री राजनाथ सिंह ने 11 जुलाई, 2023 को कुआलालंपुर, मलेशिया में हिंदुस्तान एयरोनॉटिक्स लिमिटेड  के क्षेत्रीय कार्यालय का उद्घाटन किया। यह क्षेत्रीय कार्यालय भारत और मलेशिया के बीच घनिष्ठ रक्षा औद्योगिक सहयोग की सुविधा प्रदान करेगा। भारत और मलेशिया के बीच औद्योगिक सहयोग। यह व्यापक दक्षिण-पूर्व एशियाई क्षेत्र के साथ एचएएल के जुड़ाव के लिए एक केंद्र के रूप में भी काम करेगा और अन्य भारतीय रक्षा सार्वजनिक उपक्रमों के लिए एक खिड़की के रूप में कार्य करेगा।
मलेशिया भारतीय मूल के लोगों के दूसरे सबसे बड़े सदस्यों का घर है और यहां बड़ी संख्या में एनआरआई रहते हैं। रक्षा मंत्री ने दो अलग-अलग अवसरों पर भारतीय प्रवासियों के साथ बातचीत की। पहली सामुदायिक बातचीत में मलेशिया सरकार के मंत्री और वरिष्ठ अधिकारी और राजनीतिज्ञ, संस्कृति और उद्योग की प्रतिष्ठित हस्तियां शामिल थीं। स्वागत समारोह में मलेशिया के मानव संसाधन मंत्री श्री वी शिव कुमार और उद्यमिता और सहकारी विकास उप मंत्री सुश्री सरस्वती कंडासामी ने भाग लिया।
कार्यक्रम के दौरान, रक्षा मंत्री ने मलेशिया में भारतीय शास्त्रीय कला परंपरा की समृद्ध विरासत की सराहना की। रक्षा मंत्री के समक्ष ओडिसी नृत्य की प्रस्तुतियों के साथ-साथ प्रसिद्ध मलेशियाई कलाकारों द्वारा कर्नाटक और हिंदुस्तानी संगीत की प्रस्तुति दी गई.
एक अलग कार्यक्रम में, श्री राजनाथ सिंह ने मलेशिया में विविध और भारतीय समुदाय के सदस्यों के साथ बातचीत की, जिसमें देश के विभिन्न भारतीय समुदाय संगठनों के नेता और सदस्य भी शामिल थे। उन्होंने भारत के साथ उनके गहरे और करीबी जुड़ाव की तारीफ की।
रक्षा मंत्री ने इस बात पर प्रकाश डाला कि प्रधानमंत्री श्री नरेंद्र मोदी के नेतृत्व में वैश्विक मंच पर देश की प्रतिष्ठा और कद बढ़ा है। उन्होंने भारत की विकास गाथा में प्रवासी भारतीयों की भूमिका को स्वीकार किया। उन्होंने 'वसुधैव कुटुंबकम' की भावना को रेखांकित करते हुए लोगों को भारत और मलेशिया की साझा समृद्धि के लिए ईमानदारी से काम करने के लिए प्रोत्साहित किया।
श्री राजनाथ सिंह ने पेटलिंग जया में रामकृष्ण मिशन का भी दौरा किया और स्वामी विवेकानन्द की प्रतिमा पर पुष्पांजलि अर्पित की, जिसका अनावरण नवंबर 2015 में प्रधानमंत्री श्री नरेन्द्र मोदी ने किया था। उन्होंने प्रतिष्ठित बाटू गुफा मंदिर परिसर का भी दौरा किया और पूजा-अर्चना भी की।
इसके अलावा, रक्षा मंत्री ने ब्रिकफील्ड्स में तोराना गेट का दौरा किया, जो भारत और मलेशिया के बीच दोस्ती का प्रतीक है, जिसका उद्घाटन नवंबर 2015 में प्रधानमंत्री श्री नरेन्द्र मोदी ने किया था। उन्होंने कुआलालंपुर के कोरतुमलाई गणेशर मंदिर का भी दौरा किया और भगवान गणेश की पूजा की।
प्रधानमंत्री कार्यालय
प्रधानमंत्री महाराजा सुहेलदेव स्मारक और चित्तौरा झील के विकास कार्यों की आधारशिला रखेंगे
प्रधानमंत्री श्री नरेन्द्र मोदी 16 फरवरी 2021 को प्रात: 11:00 बजे महाराजा सुहेलदेव स्मारक और चित्तौरा झील के विकास कार्य की वीडियो कॉन्फ्रेंसिंग के माध्यम से आधारशिला रखेंगे। यह कार्यक्रम महाराजा सुहेलदेव की जयंती के उपलक्ष में उत्तर प्रदेश के बहराइच जिले में आयोजित किया जा रहा है। उत्तर प्रदेश के मुख्यमंत्री श्री योगी आदित्यनाथ भी इस अवसर पर मौजूद रहेंगे।
इस पूरी परियोजना में महाराजा सुहेलदेव की एक अश्वरोही प्रतिमा की स्थापना करना और कैफेटेरिया, गेस्ट हाउस तथा बच्चों के पार्क जैसी विभिन्न पर्यटक सुविधाओं का विकास करना शामिल है।
महाराजा सुहेलदेव का देश के लिए समर्पण और सेवा सभी के लिए एक प्रेरणा का स्रोत है। इस स्मारक स्थल के विकास से देश महाराजा सुहेलदेव की वीर गाथाओं से बेहतर ढंग से परिचित हो जाएगा। इन विकास कार्यों से इस स्थल की पर्यटक क्षमताओं में बढोतरी होगी।’
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अभी तक 77.24 करोड़ टीके लगाये जा चुके हैं
पिछले 24 घंटों के दौरान भारत में 34,403 नए मामले सामने आए
सक्रिय मामले कुल मामलों के 1.02 प्रतिशत हैं
भारत में वर्तमान में 3,39,056 सक्रिय मामले हैं
वर्तमान में रिकवरी दर 97.65 प्रतिशत है
पिछले 24 घंटों के दौरान 37,950 रोगी स्वस्थ हुए, देश भर में अभी तक कुल 3,25,98,424 मरीज स्वस्थ हुए
साप्ताहिक पॉजिटिविटी दर वर्तमान में 1.97 प्रतिशत है; पिछले 84 दिनों से 3 प्रतिशत से कम है
दैनिक पॉजिटिविटी दर 2.25 प्रतिशत है,पिछले 18 दिनों से 3 प्रतिशत से कम
अभी तक कुल 54.92 करोड़ जांचें की जा चुकी हैं
पूर्वोत्तर क्षेत्र विकास मंत्रालय
पूर्वोत्तर क्षेत्र कोविड के बाद के भारत और इसकी अर्थव्यवस्था का नेतृत्व करेगाः डॉ. जितेन्द्र सिंह
केन्द्रीय पूर्वोत्तर क्षेत्र विकास राज्यमंत्री , प्रधानमंत्री कार्यालय, कार्मिक, लोक शिकायत एवं पेंशन, परमाणु ऊर्जा एवं अन्तरिक्ष राज्यमंत्री डॉ. जितेंद्र सिंह ने कहा कि भारत का पूर्वोत्तर क्षेत्र कोविड के बाद के भारत और इसकी अर्थव्यवस्था का नेतृत्व करेगा। सीआईआई द्वारा “स्ट्रेंथनिंग लॉजिस्टिक्सः पूर्वोत्तर क्षेत्र में ई-कॉमर्स के लिए चुनौतायाँ और अवसर” विषय पर आयोजित एक वेबिनार को सम्बोधित करते हुए मंत्री ने कहा कि पूर्वोत्तर यानि नॉर्थ ईस्ट के एनई का मतलब है कि भारत के विकास का नया इंजन। एक ऐसा इंजन जिसे गति देने के लिए प्रधानमंत्री नरेन्द्र मोदी लगातार प्रयास कर रहे हैं। भारत वर्ष 2022 में आज़ादी की 75वीं वर्षगांठ की तरफ बढ़ रहा है, ऐसे में इस नए इंजन का महत्व और ज़्यादा बढ़ गया है। उन्होंने कहा कि प्रधानमंत्री ने भारत के पूर्वोत्तर क्षेत्र में कनेक्टिविटी के मुद्दे को विशेष महत्व दिया है, इससे यह क्षेत्र न केवल देश के विकसित राज्यों के समकक्ष खड़ा होगा, बल्कि इससे देश का डबल डिजिट विकास और 5 ट्रिलियन अर्थव्यवस्था का लक्ष्य भी हासिल होगा।
डॉ. जितेन्द्र सिंह ने कहा कि ई-कॉमर्स सप्लाई चेन संभावनाओं और उम्मीदों से भरा क्षेत्र है, जो इस क्षेत्र की अर्थव्यवस्था को विभिन्न तरीकों से बढ़ावा दे सकता है। कोविड महामारी के दौरान हमने देखा है कि ई-कॉमर्स ने एमएसएमई और छोटे उद्यमियों की आजीविका को बढ़ावा देने में किस तरह से मदद की है। उन्होंने कहा कि, हमारे देश में अनेक प्रतिभाशाली कारीगर और शिल्पकार हैं। ई-कॉमर्स इनकी प्रतिभा को एक मंच प्रदान कर सकता है, जिसकी मदद से न सिर्फ व्यावसाय के अवसर पैदा होंगे, बल्कि इन इन्हें वैश्विक बाज़ार में अपने अनोखे उत्पादों का प्रदर्शन करने का मौका भी मिलेगा।
मंत्री ने कहा कि लॉजिस्टिक्स और व्यापार के बुनियादी ढांचे को मजबूत करने और इस क्षेत्र में एक जीवंत बहु-मॉडल परिवहन क्षेत्र बनाने के उद्देश्य से, सरकार ने बुनियादी ढांचागत विकास के साथ चरणबद्ध विकास रणनीतियों और विशेष क्षेत्र आधारित नीतिगत कार्रवाई की शुरुआत की है। उन्होंने कहा कि भारतीय सप्लाई चेन कंपनियां पूर्वोत्तर क्षेत्र में अपनी परिचालन संबंधी गतिविधियों को फैला रही हैं, ताकि पूर्वोत्तर क्षेत्र में तेज़ी से बढ़ती लॉजिस्टिक संभावनाओं का फायदा उठाया जा सके। ।
डॉ. जितेन्द्र सिंह ने कहा कि प्रधानमंत्री श्री नरेन्द्र मोदी के कुशल नेतृत्व में वर्तमान सरकार पूर्वोत्तर क्षेत्र में मौजूद विशाल संभावनाओं का अनुकूल तरीके से लाभ उठाने के लिए निरंतर प्रयास कर रही है। आज हमारे देश में “लुक ईस्ट” नीति पूरी तरह से “एक्ट ईस्ट” नीति में बदल गई है। उन्होंने कहा कि दक्षिण पूर्व एशियाई देशों की तेज़ी से बढ़ती अर्थव्यवस्था के लिए प्रवेश द्वार होने के नाते, भारत का पूर्वोत्तर क्षेत्र आसियान देशों के साथ व्यापार और व्यावसायिक संबंधों को बढ़ावा देकर देश की जीडीपी में व्यापक स्तर पर योगदान देने की क्षमता रखता है, जिससे इस क्षेत्र की खोई हुई आर्थिक मज़बूती को फिर से हासिल किया जा सकता है।
<><><><><>
एमजी/एएम/पीजी
(Visitor Counter : 131
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 420वां दिन
भारत में समग्र टीकाकरण कवरेज 179.89 करोड़ से अधिक हुआ
आज शाम 7 बजे तक टीके की 16 लाख से ज्यादा खुराक दी गई
भारत का कोविड-19 टीकाकरण कवरेज आज 179.89 करोड़  से अधिक हो गया। आज शाम 7 बजे तक 16 लाख  से ज्यादा टीके की खुराक दी गई। कोविड टीकाकरण के तहत चिन्हित श्रेणियों के लाभार्थियों के लिए 'प्रीकॉशन डोज' लगाने के अभियान के तहत अब तक पात्र आयु समूह को 2.11 करोड़ से अधिक खुराक दी गई हैं। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10402521
|
|
दूसरी खुराक
|
|
9982944
|
|
प्रीकॉशन डोज
|
|
4299290
|
|
एफएलडब्ल्यू
|
|
पहली खुराक
|
|
18411259
|
|
दूसरी खुराक
|
|
17474069
|
|
प्रीकॉशन डोज
|
|
6522004
|
|
आयु वर्ग 15-18 वर्ष
|
|
पहली खुराक
|
|
55789422
|
||
|
दूसरी खुराक
|
|
33298378
|
|
आयु वर्ग 18-44 वर्ष
|
|
पहली खुराक
|
|
553172096
|
|
दूसरी खुराक
|
|
454116901
|
|
आयु वर्ग 45-59 वर्ष
|
|
पहली खुराक
|
|
202499426
|
|
दूसरी खुराक
|
|
182450981
|
|
60 वर्ष से अधिक
|
|
पहली खुराक
|
|
126573196
|
|
दूसरी खुराक
|
|
113632258
|
|
प्रीकॉशन डोज
|
|
10322557
|
|
कुल दी गई पहली खुराक
|
|
966847920
|
|
कुल दी गई दूसरी खुराक
|
|
810955531
|
|
प्रीकॉशन डोज
|
|
21143851
|
|
कुल
|
|
1798947302
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 11 मार्च, 2022 
|
|
एचसीडब्ल्यू
|
|
पहली खुराक
|
|
67
|
|
दूसरी खुराक
|
|
1176
|
|
प्रीकॉशन डोज
|
|
9184
|
|
एफएलडब्ल्यू
|
|
पहली खुराक
|
|
88
|
|
दूसरी खुराक
|
|
1721
|
|
प्रीकॉशन डोज
|
|
22657
|
|
आयु वर्ग 15-18 वर्ष
|
|
पहली खुराक
|
|
62003
|
||
|
दूसरी खुराक
|
|
371538
|
|
आयु वर्ग 18-44 वर्ष
|
|
पहली खुराक
|
|
88496
|
|
दूसरी खुराक
|
|
704574
|
|
आयु वर्ग 45-59 वर्ष
|
|
पहली खुराक
|
|
14168
|
|
दूसरी खुराक
|
|
169914
|
|
60 वर्ष से अधिक
|
|
पहली खुराक
|
|
9053
|
|
दूसरी खुराक
|
|
106081
|
|
प्रीकॉशन डोज
|
|
53449
|
|
कुल दी गई पहली खुराक
|
|
173875
|
|
कुल दी गई दूसरी खुराक
|
|
1355004
|
|
प्रीकॉशन डोज
|
|
85290
|
|
कुल
|
|
1614169
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
सामाजिक न्याय एवं अधिकारिता मंत्रालय
राष्ट्रपति ने संविधान के  अधिनियम, 2019 को स्वीकृति दी
राष्ट्रपति ने आज संविधान के  संशोधन अधिनियम, 2019 को स्वीकृति प्रदान कर दी है। इस अधिनियम को संविधान का  अधिनियम, 2019 भी कहा जा सकता है। यह अधिनियम केंद्र सरकार द्वारा आधिकारिक राजपत्र में अधिसूचना जारी करने की तिथि के साथ ही लागू हो जाएगा। आधिकारिक राजपत्र की अधिसूचना इसके साथ संलग्न है।
(Visitor Counter : 1704
प्रधानमंत्री कार्यालय
भारत मैन्यूफैक्चरिंग की दुनिया में लगातार आगे बढ़ रहा हैः प्रधानमंत्री
उन्होंने अप्रैल-अक्टूबर की अवधि में साल-दर-साल फोन के निर्यात के दोगुने से अधिक होने की सराहना की
प्रधानमंत्री श्री नरेन्द्र मोदी ने अप्रैल-अक्टूबर की अवधि में साल-दर-साल फोन के निर्यात के दोगुने से अधिक होने वाले पर प्रसन्नता व्यक्त की है क्योंकि मोबाइल फोन का निर्यात सात महीने के भीतर पांच बिलियन अमेरिकी डॉलर के आंकड़े को पार कर गया है। यह पिछले साल इसी अवधि में भारत द्वारा अर्जित किए गए 2.2 बिलियन अमेरिकी डॉलर से दोगुने से भी अधिक है।
केन्द्रीय मंत्री श्री राजीव चंद्रशेखर के एक ट्वीट पर, प्रधानमंत्री ने जवाब दिया:
“भारत मैन्यूफैक्चरिंग की दुनिया में लगातार आगे बढ़ रहा है।”
विधि एवं न्याय मंत्रालय
श्री अब्दुल रहीम मुसलियार बदरुद्दीन केरल उच्च न्यायालय में अतिरिक्त न्यायाधीश नियुक्त
भारत के राष्ट्रपति ने संविधान के अनुच्छेद 224की धारा  द्वारा प्रदत्त शक्तियों का उपयोग करते हुए श्री अब्दुल रहीम मुसलियार बदरुद्दीन को पदभार ग्रहण करने की तारीख से दो साल की अवधि के लिए केरल उच्च न्यायालय में अतिरिक्त न्यायाधीश नियुक्त किया है। इस संबंध में विधि और न्याय मंत्रालय के न्याय विभाग ने आज एक अधिसूचना जारी कर दी है।
राष्ट्रपति सचिवालय
राष्ट्रपति जामिया मिलिया इस्लामिया के वार्षिक दीक्षांत समारोह में शामिल हुए
राष्ट्रपति श्री रामनाथ कोविंद आज  नई दिल्ली में जामिया मिलिया इस्लामिया के वार्षिक दीक्षांत समारोह में पधारे और छात्रों को संबोधित किया।
इस अवसर पर राष्ट्रपति ने कहा कि सरकार समसामयिक चुनौतियों से निपटने के लिए शैक्षिक वातावरण में बदलाव करती रही है। भारत को एक ‘ज्ञान की महाशक्ति’ के रूप में स्थापित करना मानव संसाधन विकास मंत्रालय द्वारा प्रस्तावित ‘राष्ट्रीय शिक्षा नीति’ के महत्वपूर्ण उद्देश्यों में से एक है। पूरा विश्व भारत के छात्रों की असाधारण प्रतिभा से अवगत है। इस प्रतिभा के समुचित इस्तेमाल के लिए देश के सभी शैक्षिक संस्थाओं को योगदान करना होगा। ‘जामिया’ जैसे प्रतिष्ठित संस्थानों से इस दिशा में विशेष योगदान की आशा है।
राष्ट्रपति ने कहा कि विकास के साथ समाज के प्रत्येक हिस्से को जोड़ने के क्रम में, कॉर्पोरेट सामाजिक दायित्व  की तर्ज पर ‘विश्वविद्यालय के सामाजिक दायित्व’ पर जोर देने की जरूरत है। उन्होंने कहा कि जामिया ने ‘उन्नत भारत अभियान’ के तहत पांच गांवों को गोद लिया है। उन्होंने जामिया से मांग करते हुए कहा कि क्या यह कुछ और गांवों को गोद ले सकता है। उन्होंने कहा कि इस अभियान के लिए काम करते समय, छात्रों को उन गांवों तक जाना चाहिए और उनकी समस्याओं को समझने की कोशिश करनी चाहिए। उन्हें ग्रामीण लोगों को गांव की स्वच्छता, साक्षरता, सभी बच्चों के टीकाकरण और पोषण जैसी योजनाओं से अवगत कराना चाहिए। उन्होंने कहा कि छात्रों को केंद्र और राज्य सरकार की योजनाओं के बारे में भी ग्रामीणों को जानकारी देनी चाहिए। राष्ट्रपति ने बताया कि ऐसे प्रयासों से समाज के कमजोर वर्गों को मदद मिलेगी और ग्रामीण क्षेत्रों के प्रति छात्रों की जागरूकता और संवेदनशीलता बढ़ेगी।
इस अवसर पर उपस्थित गणमान्य हस्तियों में केंद्रीय मानव संसाधन विकास मंत्री श्री रमेश पोखरियाल ‘निशंक’ और मणिपुर की राज्यपाल एवं जामिया मिलिया इस्लामिया की कुलाधिपति डॉ नजमा हेपतुल्ला शामिल थे।
हिंदी भाषण का लिंक यहां संलग्न है
प्रधानमंत्री कार्यालय
प्रधानमंत्री 8 नवंबर को श्री संत ज्ञानेश्वर महाराज पालखी मार्ग और श्री संत तुकाराम महाराज पालखी मार्ग के प्रमुख खंडों को चार लेन का बनाने के कार्य की आधारशिला रखेंगे
इन राष्ट्रीय राजमार्गों के दोनों ओर ‘पालखी’ के लिए समर्पित पैदल मार्ग का निर्माण किया जाएगा
प्रधानमंत्री पंढरपुर तक आवागमन को बेहतर बनाने के उद्देश्य से कई सड़क परियोजनाएं राष्ट्र को समर्पित करेंगे
भक्तों के पंढरपुर आवागमन को सुविधाजनक बनाने के प्रयास के तहत,प्रधानमंत्री श्री नरेन्द्र मोदी 8 नवंबर, 2021 को दोपहर 3:30 बजे वीडियो कॉन्फ्रेंसिंग के जरिए श्री संत ज्ञानेश्वर महाराज पालखी मार्ग  के पांच खंडों और श्री संत तुकाराम महाराज पालखी मार्ग  के तीन खंडों को चार लेन का बनाने के कार्य की आधारशिला रखेंगे। इन राष्ट्रीय राजमार्गों के दोनों ओर ‘पालखी’ के लिए समर्पित पैदल मार्ग का निर्माण किया जाएगा, जिससे भक्तों को परेशानी मुक्त और सुरक्षित मार्ग उपलब्ध होगा।
संत ज्ञानेश्वर महाराज पालखी मार्ग के दिवेघाट से लेकर मोहोल तक के लगभग 221 किलोमीटर लंबे खंड और संत तुकाराम महाराज पालखी मार्ग के पतस से लेकर टोंदले-बोंदले तक के लगभग 130 किलोमीटर लंबे खंड को चार लेन का बनाया जायेगा। चार लेन वाले इन खंडों के दोनों ओर ‘पालखी’ के लिए समर्पित पैदल मार्ग बनाए जायेंगे। इन चार लेन और समर्पित पैदल मार्गों की अनुमानित लागत क्रमशः 6690 करोड़ रुपये और लगभग 4400 करोड़ रुपये से अधिक होगी।
इस कार्यक्रम के दौरान, प्रधानमंत्री पंढरपुर तक आवागमन को बेहतर बनाने के उद्देश्य से विभिन्न राष्ट्रीय राजमार्गों पर 223 किलोमीटर से अधिक लंबी पूर्ण निर्मित एवं उन्नत सड़क परियोजनाएं भी राष्ट्र को समर्पित करेंगे। इन सड़क परियोजनाओं की अनुमानित लागत 1180 करोड़ रुपये से अधिक है। इन परियोजनाओं में म्हसवड-पिलीव-पंढरपुर , कुर्दुवाड़ी-पंढरपुर , पंढरपुर-संगोला , एनएच 561ए का तेम्भुरनी-पंढरपुर खंड और एनएच 561ए के पंढरपुर-मंगलवेढा-उमाडी खंड शामिल हैं।
इस अवसर पर केन्द्रीय सड़क परिवहन एवं राजमार्ग मंत्री और महाराष्ट्र के मुख्यमंत्री भी मौजूद रहेंगे।
रेल मंत्रालय
चंपारण सत्याग्रह एक्सप्रेस अब सप्ताह में दो बार चलेगी
श्रीमती दर्शना जरदोश ने वीडियो कॉन्फ्रेंसिंग के जरिए ट्रेन को हरी झंडी दिखाकर रवाना किया
रेल एवं वस्त्र राज्य मंत्री श्रीमती दर्शना जरदोश ने आज  15.00 बजे नई दिल्ली से वीडियो कॉन्फ्रेंसिंग के माध्यम चंपारण सत्याग्रह एक्सप्रेस को हरी झंडी दिखाकर रवाना किया। इस ट्रेन की आवृत्ति को सप्ताह में एक बार से बढ़ाकर दो बार कर दिया गया है। इस अवसर पर बापूधाम मोतिहारी स्टेशन पर भी एक कार्यक्रम का आयोजन किया गया जहां माननीय सांसद एवं रेल विभाग से संबंधित स्थायी समिति के अध्यक्ष श्री राधामोहन सिंह ने हरी झंडी दिखाकर ट्रेन को रवाना किया। इस अवसर पर अन्य गणमान्य व्यक्ति भी उपस्थित थे।
आज, ट्रेन सं. 05595 बापूधाम मोतिहारी-आनंद विहार टर्मिनस चंपारण सत्याग्रह एक्सप्रेस का शुभारंभ किया गया और यह ट्रेन 15.00 बजे प्रस्थान कर सगौली, बेतिया, नरकटियागंज, हरिनगर, बगहा, पनियहवा, कप्तानगंज, गोरखपुर होते हुए कल दिनांक 11 सितम्बर 2021 को 12.15 बजे आनंद विहार टर्मिनस पहुंचेगी।
अब गाड़ी संख्या 14010 आनंद विहार टर्मिनस-बापूधाम मोतिहारी चम्पारण सत्याग्रह एक्सप्रेस आनंद विहार से सप्ताह के प्रत्येक शनिवार एवं सोमवार को 23.45 बजे खुलकर अगले दिन 18.45 बजे बापूधाम मोतिहारी पहुंचेगी। वापसी में, गाड़ी संख्या 14009 बापूधाम मोतिहारी-आनंद विहार टर्मिनस चम्पारण सत्याग्रह एक्सप्रेस बापूधाम मोतिहारी से सप्ताह के प्रत्येक रविवार एवं मंगलवार को 21.10 बजे खुलकर अगले दिन 18.15 बजे आनंद विहार टर्मिनल पहुंचेगी।
चंपारण सत्याग्रह की आवृत्ति में वृद्धि से क्षेत्र के लोगों को लाभ होगा और रेल कनेक्टिविटी में भी सुधार होगा।
आवास एवं शहरी कार्य मंत्रालय
आवासन एवं शहरी कार्य मंत्रालय ने पीएम-स्वनिधिलाभार्थियों का सामाजिक-आर्थिक प्रोफाइल बनाने का शुभारंभ किया
समग्र सामाजिक-आर्थिक उत्थान के लिए विभिन्न केंद्रीय योजनाओं के लाभ प्रदान किए जाएंगे
गया, इंदौर, ककचिंग, निजामाबाद, राजकोट और वाराणसी में पायलट कार्यक्रम शुरू किए जाएंगे
आवासनएवं शहरी कार्य मंत्रालय में सचिव श्री दुर्गा शंकर मिश्राने आज पीएम-स्वनिधियोजना के अतिरिक्त घटक के रूप में पीएम-स्वनिधि के लाभार्थियों और उनके परिवारों की सामाजिक-आर्थिक प्रोफाइलबनाने के कार्यक्रम का शुभारंभ किया। इस अवसर पर विभिन्न केंद्रीय मंत्रालयों के प्रतिनिधि और राज्य अधिकारी भी उपस्थिति थे। इस कार्यक्रम के तहत प्रत्येक पीएम-स्वनिधि लाभार्थी और उसके परिवार के सदस्यों की पूरी प्रोफाइल तैयार की जाएगी। प्रोफाइल के आंकड़ों के आधार पर विभिन्न पात्र केंद्रीय योजनाओं के लाभ उनके समग्र सामाजिक-आर्थिक उत्थान के लिए प्रदान किए जाएंगे।
यह शुरुआत माननीय प्रधानमंत्री के विज़न के इस संदर्भ में की गई है कि पीएम-स्वनिधि योजना को स्ट्रीट वेंडरों को ऋण प्रदान करने के परिप्रेक्ष्य में ही नहीं देखा जाना चाहिए, बल्कि इसे स्ट्रीट वेंडरों और उनके परिवारों के समग्र विकास तथा सामाजिक-आर्थिक उत्थान की पहुंच के साधन के रूप में भी देखा जाना चाहिए।
पहले चरण मेंइस कार्यक्रम के लिए125 शहरों का चयन किया गया है। यह प्रोफ़ाइल केंद्र सरकार की योजनाओं के चयन और उससे जुड़ी सुविधाओं के लिए लाभार्थियों और उनके परिवारों की संभावित योग्यता की पहचान करने में मदद करेगी। इसके अलावा राज्यों और केंद्रशासित प्रदेशों के पास अपने संबंधित राज्यों/केन्द्रशासित प्रदेशों की विशिष्ट कल्याणकारी योजनाओं का विस्तार करने का भी विकल्प उपलब्ध होगा। मैसर्स क्वालिटी काउंसिल ऑफ इंडिया  को इस कार्यक्रम के कार्यान्वयन भागीदार के रूप में नियुक्त किया गया है।
इस योजना को पूरी तरह शुरू करने से पूर्व आवासन और शहरी कार्य मंत्रालय छह शहरों- गया, इंदौर, ककचिंग, निजामाबाद, राजकोट और वाराणसी में एक पायलट कार्यक्रम चलाएगा।
आवासन और शहरी कार्य मंत्रालय ने स्ट्रीट वेंडरों को काम करने के लिए 10,000 रुपये तक का कार्यशील पूंजीगत ऋण उपलब्ध कराने के उद्देश्य से 01 जून, 2020 से प्रधानमंत्री स्ट्रीट वेंडर्स आत्मनिर्भर निधि  योजना लागू की है, ताकि वे कोविड-19 महामारी के कारण बुरी तरह से प्रभावित अपनी आजीविका को फिर से शुरू कर सकें।
PIB Headquarters
कोविड-19 पर पीआईबी का बुलेटिन
|
|
- राष्ट्रव्यापी टीकाकरण अभियान में अब तक टीके की 160 करोड़ से अधिक खुराक दी जा चुकी हैं
- वर्तमान में 19,24,051 सक्रिय मामले
- वर्तमान में सक्रिय मामले 5.03 प्रतिशत
- संक्रमण से मुक्त होने की दर 93.69 प्रतिशत
- बीते 24 घंटे में 2,23,990 मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 3,58,07,029 हुई
- बीते 24 घंटे में देश में 3,17,532 नये मामले दर्ज किये गए
- अब तक 9,287 ओमिक्रॉन के मामले सामने आए, कल के मुकाबले 3.63 प्रतिशत की वृद्धि
- दैनिक पॉजिटिविटी दर 16.41 प्रतिशत
- साप्ताहिक पॉजिटिविटी दर 16.06 प्रतिशत
- अब तक कुल 70.93 करोड़ जांच की गयी, बीते 24 घंटे में 19,35,180 जांच की गई
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
निर्वाचन आयोग
तमिलनाडु में आम चुनाव – 2019 के दूसरे चरण में 18 अप्रैल, 2019 को मतदान होगा
तमिलनाडु में आम चुनाव – 2019 के दूसरे चरण में 18 अप्रैल, 2019 को मतदान होगा। लोकसभा की सीटों के लिए इस राज्य के सभी 39 संसदीय निर्वाचन क्षेत्रों में मतदान एक ही चरण में पूरा हो जाएगा। यही नहीं, 18 विधानसभा निर्वाचन क्षेत्रों के लिए उपचुनाव भी उसी दिन होगा। तमिलनाडु में कुल मिलाकर 5,91,23,197 मतदाता हैं जिनमें से 2,92,56,960 पुरुष मतदाता, 2,98,60,765 महिला मतदाता और 5,472 अन्य मतदाता हैं। राज्य में 67,664 मतदान केंद्र स्थापित किए गए हैं।
सामान्य, अनुसूचित जाति  और अनुसूचित जनजाति  श्रेणी के लिए संसदीय निर्वाचन क्षेत्रों को कुछ इस तरह से बांटा गया है :
वर्ष 2014 में हुए आम चुनाव में भाग लेने वाले राजनीतिक दलों द्वारा तमिलनाडु में जीती गई सीटों और उनके वोट प्रतिशत का विवरण नीचे दिया गया है।
|
|
चुनाव लड़ने वाले राजनीतिक दलों का विवरण
|
|
प्रमुख राजनीतिक दल
|
|
वर्ष 2014 में जीती गई सीटें
|
|
वर्ष 2014 में डाले गए कुल मतों का प्रतिशत
|
|
भारतीय जनता पार्टी
|
|
1
|
|
5.56%
|
|
बहुजन समाज पार्टी
|
|
0
|
|
0.39%
|
|
भारतीय कम्युनिस्ट पार्टी- सीपीआई
|
|
0
|
|
0.55%
|
|
भारतीय कम्युनिस्ट पार्टी  -सीपीआई 
|
|
0
|
|
0.55%
|
|
भारतीय राष्ट्रीय कांग्रेस
|
|
0
|
|
4.37%
|
|
अखिल भारतीय अन्ना द्रविड़ मुनेत्र कड़गम
|
|
37
|
|
44.92%
|
|
देस्य मुर्पोकु द्रविड़ कड़गम
|
|
0
|
|
5.19%
|
|
द्रविड़ मुनेत्र कड़गम
|
|
0
|
|
23.91%
|
|
गैर मान्यता प्राप्त
|
|
0
|
|
0.22%
|
|
निर्दलीय
|
|
0
|
|
2.16%
आम चुनाव – 2019 में 39 संसदीय निर्वाचन क्षेत्रों के लिए कुल मिलाकर 845 उम्मीदवार या प्रत्याशी चुनाव लड़ रहे हैं। तमिलनाडु में संसदीय निर्वाचन क्षेत्रों के लिए चुनाव लड़ रहे उम्मीदवारों के राजनीतिक दल वार बंटवारे को निम्नलिखित तालिका में दर्शाया गया है।
संसदीय निर्वाचन क्षेत्रों की संख्या और चुनाव लड़ रहे राजनीतिक दलों व उम्मीदवारों से जुड़ी विस्तृत जानकारी प्राप्त करने के लिए अंग्रेजी का अनुलग्नक यहां क्लिक करें